ᱤᱥᱟ ᱥᱤᱝ

ᱤᱥᱟ ᱥᱤᱝ (ᱡᱟᱱᱟᱢ ᱑ ᱡᱟᱱᱩᱣᱟᱨᱤ ᱒᱐᱐᱕) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱟᱢᱮᱴᱚᱨ ᱥᱩᱴᱚᱨ ᱠᱟᱱᱟᱭ ᱾ ᱒᱐᱑᱘ ᱨᱮ ᱑᱐ ᱢᱤᱴᱚᱨ ᱮᱭᱟᱨ ᱯᱤᱥᱴᱚᱞ ᱨᱮ ᱡᱟᱹᱛᱤᱭᱟᱹᱨᱤ ᱪᱟᱢᱯᱤᱭᱟᱱ ᱮ ᱵᱮᱱᱟᱣ ᱮᱱᱟ ᱾ ᱒᱐᱑᱙ ᱥᱮᱨᱢᱟ ᱨᱮ ᱡᱚᱨᱢᱟᱱᱤ ᱨᱮᱱᱟᱜ ᱥᱩᱦᱞ ᱨᱮ ᱡᱩᱱᱤᱭᱚᱨ ᱡᱮᱜᱮᱛ ᱠᱟᱯ ᱨᱮ ᱥᱤᱞᱵᱷᱚᱨ ᱢᱮᱰᱟᱞ, ᱮᱥᱤᱭᱟᱱ ᱡᱩᱱᱤᱭᱚᱨ ᱪᱟᱢᱯᱤᱭᱟᱱᱥᱤᱯ ᱨᱮ ᱑᱐ ᱢᱤᱴᱚᱨ ᱮᱭᱟᱨ ᱯᱤᱥᱴᱚᱞ ᱠᱩᱲᱤ (AP60W) ᱟᱨ ᱑᱐ ᱢᱤᱴᱚᱨ ᱮᱭᱟᱨ ᱯᱤᱥᱴᱚᱞ ᱢᱮᱠᱥᱴ ᱴᱤᱢ (APMIX) ᱨᱮ ᱵᱟᱨᱭᱟ ᱜᱳᱞᱰ ᱢᱮᱰᱟᱞ ᱮ ᱟᱢᱮᱴ ᱞᱮᱫᱟ᱾ ᱑᱐ ᱢᱤᱴᱚᱨ ᱮᱭᱟᱨ ᱯᱤᱥᱴᱚᱞ ᱵᱮᱜᱚᱨ, ᱩᱱᱤ ᱫᱚ ᱒᱕ ᱢᱤᱴᱚᱨ ᱥᱴᱟᱱᱰᱟᱨᱰ ᱯᱤᱥᱴᱚᱞ ᱟᱨ ᱒᱕ ᱢᱤᱴᱚᱨ ᱯᱤᱥᱴᱚᱞ ᱨᱮ ᱦᱚᱸᱭ ᱦᱮᱯᱨᱟᱣ ᱟᱠᱟᱱᱟ ᱾ ᱩᱱᱤ ᱫᱚ ᱒᱕ ᱢᱤᱴᱚᱨ ᱯᱤᱥᱴᱚᱞ ᱴᱤᱢ ᱤᱵᱷᱮᱱᱴ ᱨᱮ ᱥᱤᱧᱚᱛ ᱞᱟᱹᱜᱤᱫ ᱛᱮ ᱜᱳᱞᱰ ᱢᱮᱰᱟᱞ ᱟᱨ ᱒᱕ ᱢᱤᱴᱚᱨ ᱯᱤᱥᱴᱚᱞ ᱤᱵᱷᱮᱱᱴ ᱨᱮ ᱤᱱᱰᱤᱵᱷᱤᱡᱚᱱᱟᱞ ᱥᱤᱞᱵᱚᱨ ᱢᱮᱰᱟᱞ ᱮ ᱡᱤᱛᱠᱟᱹᱨ ᱞᱮᱫ-ᱟ ᱾

ᱥᱤᱝ ᱫᱚ ᱴᱳᱠᱤᱭᱳ ᱚᱞᱤᱢᱯᱤᱠ ᱞᱟᱹᱜᱤᱫ ᱥᱤᱧᱚᱛ ᱨᱮᱱᱟᱜ ᱠᱳᱨ ᱴᱨᱮᱱᱤᱝ ᱴᱤᱢ ᱨᱮ ᱦᱚᱸᱭ ᱵᱟᱪᱷᱚᱱ ᱞᱮᱱᱟ ᱾

 ᱡᱤᱭᱚᱱ 
᱑ ᱡᱟᱱᱩᱣᱟᱨᱤ ᱒᱐᱐᱕ ᱥᱟᱞᱮ ᱨᱮ ᱥᱟᱪᱤᱱ ᱥᱤᱝ ᱟᱨ ᱥᱨᱤᱞᱚᱴᱟ ᱟᱜ ᱜᱷᱟᱨᱚᱸᱡᱽ ᱨᱮ ᱤᱥᱟ ᱥᱤᱝ ᱟᱜ ᱡᱟᱱᱟᱢ ᱫᱚ ᱦᱟᱭᱫᱨᱟᱵᱟᱫᱽ, ᱛᱮᱞᱮᱝᱜᱟᱱᱟ, ᱥᱤᱧᱚᱛ ᱨᱮ ᱦᱩᱭ ᱞᱮᱱᱟ ᱾ ᱟᱡ ᱵᱟᱵᱟ ᱫᱚ ᱢᱤᱫ ᱨᱟᱞᱤ ᱰᱨᱟᱭᱵᱟᱨ ᱠᱟᱱᱟᱭ ᱾ ᱥᱤᱝ ᱫᱚ ᱜᱳ-ᱠᱟᱨᱴᱤᱝ, ᱵᱮᱰᱢᱤᱱᱴᱚᱱ, ᱴᱮᱱᱤᱥ ᱟᱨ ᱥᱠᱟᱤᱴᱤᱝ ᱨᱮ ᱥᱮᱞᱮᱫ ᱞᱮᱱᱟᱭ ᱾ ᱦᱟᱭᱫᱨᱟᱵᱟᱫᱽ ᱨᱮ ᱜᱟᱪᱤᱵᱳᱞᱤ ᱟᱛᱷᱞᱮᱴᱤᱠ ᱥᱴᱮᱰᱤᱭᱟᱢ ᱨᱮ ᱥᱩᱴᱤᱝ ᱨᱤᱱᱤᱡ ᱢᱤᱫ ᱧᱮᱞᱡᱚᱝ ᱫᱚ ᱟᱡᱟᱜ ᱮᱭᱟᱨ ᱯᱤᱥᱴᱚᱞ ᱵᱟᱪᱷᱟᱣ ᱞᱟᱹᱜᱤᱫ ᱮ ᱠᱩᱥᱤᱭᱟᱫ-ᱟ ᱾ ᱩᱱᱤ ᱫᱚ ᱥᱴᱮᱰᱤᱭᱟᱢ ᱨᱮ ᱟᱨ ᱩᱱ ᱚᱠᱛᱚ ᱜᱮ ᱟᱡᱟᱜ ᱚᱲᱟᱜ ᱨᱮ ᱟᱡ ᱵᱟᱵᱟ ᱦᱚᱛᱮᱛᱮ ᱵᱮᱱᱟᱣ ᱟᱠᱟᱱ ᱯᱮᱯᱚᱨ ᱴᱨᱮᱱᱤᱝ ᱨᱮ ᱴᱨᱮᱱᱤᱝ ᱞᱮᱫ-ᱟ ᱾ ᱛᱟᱭᱚᱢ ᱩᱱᱤ ᱫᱚ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱯᱩᱱᱮ ᱨᱮ ᱜᱚᱱ ᱯᱷᱚᱨ ᱜᱞᱳᱨᱤ ᱮᱠᱟᱰᱮᱢᱤ ᱨᱮ ᱥᱮᱞᱮᱫ ᱞᱮᱱᱟᱭ ᱾

 ᱠᱟᱹᱢᱤᱭᱟᱹ ᱡᱤᱭᱚᱱ 
ᱥᱤᱝ ᱫᱚ ᱒᱐᱑᱔ ᱥᱟᱞᱮᱨᱮ ᱥᱩᱴᱤᱝ ᱮ ᱮᱛᱚᱦᱚᱵ ᱞᱮᱫ-ᱟ ᱟᱨ ᱒᱐᱑᱕ ᱥᱟᱞᱮᱨᱮ ᱑᱐ ᱢᱤᱴᱚᱨ ᱮᱭᱟᱨ ᱯᱤᱥᱴᱚᱞ ᱨᱮ ᱛᱮᱞᱮᱝᱜᱟᱱᱟ ᱯᱚᱱᱚᱛ ᱪᱟᱢᱯᱤᱭᱟᱱ ᱮ ᱵᱮᱱᱟᱣ ᱮᱱᱟ ᱾ ᱑᱓ ᱥᱮᱨᱢᱟ ᱩᱢᱮᱨ ᱨᱮ ᱑᱐ ᱢᱤᱴᱚᱨ ᱮᱭᱟᱨ ᱯᱤᱥᱴᱚᱞ ᱦᱮᱯᱨᱟᱣ ᱨᱮ ᱥᱚᱱᱟ ᱡᱤᱛᱠᱟᱹᱨ ᱠᱟᱛᱮ ᱖᱒ ᱟᱱᱟᱜ ᱡᱟᱹᱛᱤᱭᱟᱹᱨᱤ ᱥᱩᱴᱤᱝ ᱪᱟᱢᱯᱤᱭᱟᱱᱥᱤᱯ ᱨᱮ ᱠᱚᱢᱚᱱᱣᱮᱞᱛᱷ ᱠᱷᱮᱞ ᱟᱨ ᱭᱩᱴᱷ ᱚᱞᱤᱢᱯᱤᱠᱥ ᱨᱮ ᱥᱚᱱᱟ ᱢᱮᱰᱟᱞᱤᱭᱟᱹ ᱢᱟᱱᱩ ᱵᱷᱟᱠᱮᱨ ᱟᱨ ᱢᱟᱞᱴᱤ ᱢᱮᱰᱟᱞᱤᱭᱟᱹ ᱦᱤᱱᱟ ᱥᱤᱰᱩ ᱫᱚᱭ ᱡᱤᱛᱠᱟᱹᱨ ᱞᱮᱱᱟ ᱾ ᱜᱤᱫᱽᱨᱟᱹ ᱟᱨ ᱡᱩᱱᱤᱭᱚᱨ ᱛᱷᱚᱠ ᱨᱮ ᱥᱚᱱᱟ ᱢᱮᱰᱟᱞ ᱦᱚᱸᱭ ᱟᱢᱮᱴ ᱟᱠᱟᱫᱼᱟ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 

ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱠᱷᱮᱞᱚᱸᱰᱤᱭᱟᱹ
ᱛᱷᱚᱠ:ᱥᱤᱧᱚᱛᱤᱭᱟᱹ ᱠᱷᱮᱞᱚᱸᱰᱤᱭᱟᱹ